અમદાવાદ શહેરમાં ડેંગ્યુના કેસમાં વધારો જોવા મળ્યો છે. નવેમ્બર મહિનાના માત્ર 17 દિવસ જ પસાર થયા છે, જેમાં 167 જેટલા દર્દીઓ મ્યુન્સિપલ સંચાલિત અને ખાનગી હોસ્પિટલમાં દાખલ થયા હોવાનું જાણવા મળ્યું છે. તેમજ જો નાની હોસ્પિટલ્સમાં સર્વે હાથ ધરવામાં આવે તો ડેંગ્યુના દર્દીઓનો આંકડો 500 કરતા વધી જાય તેમ છે. મહાનગરપાલિકાનો અધિકૃત આંકડો આખા વર્ષનો 609નો છે. જેમાંથી 300 જેટલા કેસ તો તાજેતરમાં જ નોંધાયા છે. આ ઉપરાંત ચિકનગુનિયા અને મેલેરિયાના કેસોમાં પણ નોંધાયા હોવાનું જાણવા મળ્યું છે.